Ńdɔ ebúg Ńtondôbə é ngákwí ábə ma éyɔ̄ŋ bɛ̄ɛ nâ: "Wayén dzé ?" Ma nâ: "Mə tála mvié é kúndigi: anyu á bəbəgə ḿfág yǎ Âkoé." 14Ńdɔ Ǹtondôbə a ngádzó ai ma nâ: Ǎkoě ńgɔ amalá láyi sɔ́, á nyɔ́l batɔbɔ ǹnama bə́sə. 15Mazu bándī mə̄ndá mə́ bod mə́sə̄ yā bīdzóē yā Ǎkoé. Bâyi sɔ́ éyɔ̌ŋ tē mod ósə yǎ étē ā yi tə́lē étɔá kúm dzíé á mə̄nyīī míḿbɛ́ yā Yērúzalɛm, ai mim̀fim mie ńkɔ̄dɔ̄ná, ai mǎl mə́sə̄ yā Yúda. 16Mayi bɔ́ kpe ai ǹtsígán mińtól myáma, ású bə́bə̂ bə́ mam bábán bə́sə, amú bə́ ngádzoge ma á sí, bə́ ngadígi bəzambá bə̄fə́ otú, bə́ ngálúi miǹló á mís bikokomǎ yā mɔ́ mábán. 17Ḿfág wóe, wayi tindi ángə̄də́g dóe, ó kódō á sí, ó kad bɔ́ é dzóm ésə mǎyi wa bénde. Tə wadzə́m kám á mís mábán, mə zǎ bɔ̄ɔ̄ naa ó dzəm kám á mís mábán. 18Ma nyɔ́ mātə́le wa, ámōs dí, anə ǹgungúl tísɔn; ǹkum ndóan, m̀fǐm bikie, ósū ńnam ósə: miǹkúkúmá yā Yúda, bitɔŋ miǹtómba míe, bəfada bóe ai ayɔ̌ŋ yā ńnam. 19Bâyi lúman ai wa, dá təge wa bwé ḿbǎŋ, amú mə nə ai wa, ású yə̄ nâ mə́ nyīī wa. Ǹtondôbə énye a kɔ́bɔ̄ ­nálā.